Source: https://www.zakonypreludi.sk/zz/1968-35
Timestamp: 2020-08-03 12:48:42+00:00
Document Index: 10225759

Matched Legal Cases: ['§ 4', '§ 2', '§ 5', '§ 7', '§ 16', '§ 11', '§ 12']

35/1968 Zb. Vyhláška Ústrednej správy geodézie a kartografie, ktorou sa mení vyhláška č. 156/1957 Ú. l. (Ú. v.) ... | Aktuálne znenie
35/1968 Zb.
Vyhláška č. 35/1968 Zb.Vyhláška Ústrednej správy geodézie a kartografie, ktorou sa mení vyhláška č. 156/1957 Ú. l. (Ú. v.) o ohlasovaní geodetických a topografických prác, predkladaní elaborátov týchto prác, vydávaní a rozmnožovaní kartografických diel
Čiastka 10/1968
Platnosť od 09.03.1968 do31.08.1971
Účinnosť od 09.03.1968 do31.08.1971
Aktuálne znenie 09.03.1968 - 31.08.1971
ktorou sa mení vyhláška č. 156/1957 Ú. l. (Ú. v.) o ohlasovaní geodetických a topografických prác, predkladaní elaborátov týchto prác, vydávaní a rozmnožovaní kartografických diel
Ústredná správa geodézie a kartografie ustanovuje po dohode so zúčastnenými ústrednými orgánmi podľa § 4 ods. 2 vládneho nariadenia č. 1/1954 Zb. o zriadení Ústrednej správy geodézie a kartografie:
Vyhláška Ústrednej správy geodézie a kartografie č. 156/1957 Ú. l. (Ú. v.) o ohlasovaní geodetických a topografických prác, predkladaní elaborátov týchto prác, vydávaní a rozmnožovaní kartografických diel sa mení takto:
1. § 2 písm. c) znie:
„c) zakladania evidencie nehnuteľností, udržiavania jej súladu so
skutočným stavom, vykonávania hospodársko-technických a iných
úprav pozemkov, evidencie a ochrany pôdy,“
2. Prvá veta § 5 ods. 2 znie:
„Orgány a organizácie sú povinné ohlásiť práce uvedené v odseku 1 najmenej 14 dní pred ich začatím oblastnému ústavu geodézie (ďalej len „oblastný ústav“), v obvode pôsobnosti ktorého sa práce vykonávajú.“
3. V § 7 ods. 2 sa vypúšťa posledná veta.
Distribúcia kartografických diel
Distribúciu kartografických diel, ktoré sú vydávané v pôsobnosti ÚSGK pre potrebu orgánov a organizácií, zabezpečujú oblastné ústavy. Distribúciu kartografických diel vydávaných v pôsobnosti ÚSGK pre učebnú potrebu škôl alebo pre verejnosť vykonávajú prostredníctvom svojich organizácií príslušné ústredné orgány po dohode s ÚSGK.“
5. § 16 znie:
Dokumentáciu kartografických diel vykonáva Kartografický a geodetický fond. Každý, kto vyhotovuje, rozmnožuje alebo vydáva kartografické diela (§ 11 ods. 1 a 3 a § 12 ods. 1), je povinný bezplatne dodať pre dokumentačné účely po dvoch výtlačkoch (ak sa tlač nerobila, po dvoch vyhotoveniach) kartografických diel vydaných v českých krajoch Kartografickému a geodetickému fondu, pobočke v Prahe a kartografických diel vydaných na Slovensku Kartografickému a geodetickému fondu v Bratislave, a to do jedného mesiaca po rozmnožení kartografického diela, prípadne ukončení práce.“
Ing. Průša v. r.